אוריאל אופק

[ממוזער|אוריאל אופק ובתו [עטרה אופק|עטרה בת השלוש בחצר בית המשפחה, 1956]]
**אוּריאל אופק** (30 ביוני 1926 – 23 בינואר 1987) היה סופר ילדים ונוער עברי פורה, עורך, פזמונאי, משורר, מתרגם, תסריטאי, ד"ר וחוקר ספרות ילדים ישראלי. מחבר לקסיקון אופק לספרות ילדים.

## ביוגרפיה
אופק נולד בשם **אוריאל פּוֹפּיק** בתל אביב, למשורר היידי אריה לייב פופיק (פּאָפּיק) ולברוניה לבית פוֹגֶל, גננת. הוא גדל בשכונת בורוכוב בגבעתיים, ולמד בבית-הספר העממי בגבעתיים, ואחר כך בתל אביב, בגימנסיה העברית הרצליה.
הוא שירת בפלמ"ח בשנים 1944–1949, בבית הערבה, רמת הכובש וקריית ענבים. עבר קורס חובשים, ושימש כמדריך חובשים. השתתף בפעולת ליל הגשרים. נבחר לצאת עם מחלקת הל"ה, והתחלף ברגע האחרון עם דוד ט"ש מכפר מל"ל. שירת בגדוד השישי, ולחם בקרבות הקסטל והראדאר. עסק בליווי שיירות לירושלים ולגוש עציון. היה חובש קרבי בגוש עציון, וב-13 במאי 1948, עם נפילת הגוש, נפל בשבי הירדני, שם שהה כתשעה חודשים. בשנת 1949 עִברת רשמית את שם משפחתו. בשנת 1952 נשא לאישה את בינה לבית דלמן, והשניים נמנו על ראשוני הדיירים בשכונת נוף ים שבהרצליה.

אופק היה עורך משנה ועורך העיתון "דבר לילדים" בשנים 1951–1976. בשנת 1955 קיבל תואר שני במחלקה למדעי היהדות באוניברסיטה העברית בירושלים, ובשנת תשל"ו (1976) קיבל בה תואר דוקטור בספרות ילדים (כותרת הדיסרטציה: "ראשיתה של ספרות הילדים העברית").

הוא חתן פרס זאב לספרות ילדים ונוער תשל"ו (1976) על ספרו "אין סודות בשכונה".

הניח את היסוד לביבליוגרפיה של ספרות הילדים היהודית, עברית ויידיש, וספרות הילדים העולמית, בשני כרכיו של לקסיקון אופק לספרות ילדים.
רבים מספריו מבוססים על חוויות ילדותו ונעוריו בשכונת בורוכוב ומתארים נופים, אירועים ודמויות מהשכונה בתקופה שקדמה לקום המדינה – הסליק של אלדמע, קרבות בוואדי מוסררה, שבע טחנות ועוד.

ב-1964 כתב את התסריט לסרט שמונה בעקבות אחד, וב-1968 כתב את התסריט לסרט נס בעיירה המבוסס על סיפורים של שלום עליכם.

בשנות ה-70 חלה בסרטן הדם, וכשהחלים ממחלתו חיבר את הספר "תמונת דם". כעבור מספר שנים חלה בשנית ונפטר, בגיל 60. נקבר בבית העלמין בהרצליה. רעייתו הייתה הסופרת והעורכת בינה אופק, ובנותיהם הן העורכת, המתרגמת, הסופרת והמאיירת עטרה אופק ואמירה חכמוביץ, אף היא עורכת וכותבת לילדים, במגזר החרדי.

### ארכיון
ארכיונו נמצא בארכיון גנזים – אגודת הסופרים בבית אריאלה בתל אביב.

## מספריו

## דיסקוגרפיה
* נתנאלה ודודו זכאי, הציפור הכחולה: שירי אוריאל אופק, 1977.

## הנצחה
* בהרצליה נקרא על שמו רחוב בשכונה הירוקה המערבית בעיר.

## לקריאה נוספת
*הרצליה רז, 'לזכרו של אוריאל אופק', **הד הגן**, נ"א: 221-223, 1987.
* מנחם רגב, 'אוריאל אופק ז"ל', **ידיעון האגוד העולמי למדעי היהדות**, 28: 57-59, תשמ"ח.
* שלמה הראל, 'על תרומתו של אוריאל אופק לחקר ספרות הילדים', **באמת?!**: מאסף לעיון, הוראה ומחקר בספרות ילדים, 2: 13-19, 1988.

## קישורים חיצוניים

* 
* 
* 
* 
* אוריאל אופק, באתר הפלמ"ח
* 

* 
* 
*  (רקע ביוגרפי; דברים שכתבה עליו אלמנתו בינה אופק; דברים שכתבה עליו בתו עטרה אופק)
*  (ריאיון עם אריה לייב פופיק, בנו אוריאל אופק ונכדתו עטרה אופק)
* 
* 
* אודם אשור, אוריאל אופק מת וחי בשבי הירדני, בבלוג הספרנים באתר הספרייה הלאומית, 14 בספטמבר 2025
* שנה למותו של ד"ר אוריאל אופק ז"ל, **[[ספרות ילדים ונוער (כתב עת)|ספרות ילדים ונוער]]** 54, ינואר 1988, עמ' 3–34
** ימימה אבידר-טשרנוביץ, 'דברים לזכרו', עמ' 3–4
** דוד פאיאנס, 'הילד הנצחי', עמ' 5–7
** ירדנה הדס, 'עיצובו של פחד: עיון בספרו של א. אופק "מעבר לגבעת הלוייתן" ובשירו "רעשים"', עמ' 8–11
** מנחם רגב, 'הקרבה והריחוק: על סיפוריו האוטוביוגרפיים של אוריאל אופק', עמ' 12–20
** אלכס זהבי, 'על תרגום "מוטל בן פסי החזן"', עמ' 21–25
** צפרירה גר, 'אוריאל אופק, אדריכל ספרות הילדים בארץ', עמ' 26–28
** מרים עקביא, 'אהבה ממשמע ראשון', עמ' 28–30
** דורית אורגד, 'אוריאל אופק ז"ל – שנה למותו', עמ' 31
** רות גפן-דותן, 'המתמכר לקריאה (מילים מספר לזכרו של רֵע לילדות רחוקה, אוריאל אופק ז"ל)', עמ' 32–33
** רבקה גלעדי, 'לזכרו של אוריאל אופק ז"ל', עמ' 34

### מפרי עטו
* 
* היומון היחיד בעולם לילדים. *קשר,* 113-117. 1988.
* 

## הערות שוליים

קטגוריה:אנשי היישוב ילידי הארץ
קטגוריה:משפחת אופק
קטגוריה:בוגרי בית ספר בורוכוב (גבעתיים)
קטגוריה:בוגרי גימנסיה הרצליה
קטגוריה:לוחמי הפלמ"ח
קטגוריה:שבויי גוש עציון במלחמת העצמאות
קטגוריה:חוקרי ספרות ילדים ישראלים
קטגוריה:סופרים ישראלים
קטגוריה:סופרים כותבי עברית
קטגוריה:סופרי ילדים ונוער ישראלים
קטגוריה:משוררי ילדים ישראלים
קטגוריה:מתרגמים ישראלים
קטגוריה:מתרגמים לעברית
קטגוריה:מתרגמים מאנגלית לעברית
קטגוריה:מתרגמים מיידיש לעברית
קטגוריה:מתרגמים מגרמנית לעברית
קטגוריה:ביבליוגרפים ישראלים
קטגוריה:אנציקלופדיסטים ישראלים
קטגוריה:עורכי עיתונים ישראלים
קטגוריה:עורכי דבר לילדים
קטגוריה:תסריטאים ישראלים
קטגוריה:זוכי עיטור אנדרסן
קטגוריה:זוכי פרס זאב
קטגוריה:זוכי פרס למדן
קטגוריה:בעלי תואר דוקטור מהאוניברסיטה העברית בירושלים
קטגוריה:גבעתיים: אישים
קטגוריה:אישים הקבורים בבית הקברות הישן בהרצליה
קטגוריה:ישראלים שנולדו ב-1926
קטגוריה:ישראלים שנפטרו ב-1987